
ΠΕ ΡΙΕΧΟΜΕ ΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στη θέση «ΣΤΑΛΙΔΑ» Δήμου Μα¬ 
λίων, Επαρχίας Πεδιάδας Νομού Ηρακλείου {πινα¬ 
κίδες 2,3)... 1 

Κήρυξη αναδασωτέας έκτασης είκοσι τεσσάρων τ.μ. 
(0,024) στη θέση Πουρνάρι Περιφέρειας Δήμου 
Βαρθολομιού Ν. Ηλείας Δημ. Διαμ. Καλυβιών. 2 


ΑΠΟΦΑΣΕΙ Σ 

Αριθ. 1040190/3750/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΙΤΑΛΙΔΑ» Δήμου Μαλίων, Ε¬ 
παρχίας Πεδιάδας Νομού Ηρακλείου (πινακίδες 2,3). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας», όπως τροπο¬ 
ποιήθηκαν και συμπληρώθηκαν με τις διατάξεις: 

α) Του άρθρου 13του Ν. 1078/1980 και 
β) Του άρθρου 23 του Ν. 1337/1983. 

2. Τις διατάξεις του άρθρου 100 του Π.Δ. 284/88 «Ορ¬ 
γανισμός του Υπουργείου Οικονομικών». 

3. Την από 19 Μαΐου 1999 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων 

! αμμοληψίας, που καθόρισε τα όρια του αιγιαλού και της 
| παραλίας στη θέση «ΙΤΑΛΙΔΑ» Δήμου Μαλίων επαρχίας 
Γ Πεδιάδας Νομού Ηρακλείου και το από Φεβρουάριο 1996 
Τοπογραφικό και διάγραμμα του Τοπογράφου Μηχανι- 
| κού Εμμανουήλ Μουτσόπουλου, σε δύο πινακίδες, τις υπ’ 
αριθμό 2 και 3 και σε κλίμακα 1:500, που θεωρήθηκε την 
11.3.1996 από τον Προϊστάμενο της Τ.Υ.Δ.Κ. Νομού Ηρα¬ 
κλείου Κων/νο Μιχελινάκη και συνοδεύει την έκθεση της 
προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο με αριθμ. 544.5/936/99/Σ 
1859/13.12.1999 έγγραφό του. 


5. Τις διατάξεις του άρθρου 9 του Π.Δ. 551/88 «Οργανι¬ 
σμός Νομαρχιών (Οικονομικών Υπηρεσιών)». 

6. Τις διατάξεις της παρ. 6 του άρθρου 52 του Ν. 
2218/1994, όπως τροποποιήθηκε, συμπληρώθηκε και ι¬ 
σχύει. 

7. Τις διατάξεις της παρ. 2 του άρθρου 1 και της παρ. 6 
του ιδίου άρθρου του Ν. 2503/97 «Διοίκηση οργάνωση, 
στελέχωση της Περιφέρειας, κ.λπ.». 

8. Τη με αριθμό 1087903/1481/00068/28.8.1997/ΠΟΛ. 
1233 απόφαση του Υπουργού Οικονομικών, σχετικά με τη 
μεταβίβαση αρμοδιοτήτων. 

9. Τη με Α.Π. απόφαση 1039386/441/21.4.2000/Α0006 
Ανάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών, αποφασίζουμε: 

1. Επικυρώνουμε την από 19.5.1999 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Φεβρουάριο 1996 
τοπογραφικό και υψομετρικό διάγραμμα, σε δύο πινακίδες, 
τις υπ’ αριθμό 2 και 3 και σε κλίμακα 1:500, που τη συνοδεύ¬ 
ει, το οποίο συντάχθηκε από τον Τοπογράφο Μηχανικό Εμ¬ 
μανουήλ Μουτσόπουλο και θεωρήθηκε την 11.3.1996 από 
τον Προϊστάμενο της Τ.Υ.Δ.Κ. Νομού Ηρακλείου Κων/νο Μι- 
χελινάκη, επί του οποίου η πιο πάνω επιτροπή, με κόκκινη 
γραμμή καθόρισε τα όρια του αιγιαλού, στη θέση «ΙΤΑΛΙ¬ 
ΔΑ» Δήμου Μαλίων επαρχίας Πεδιάδας Νομού Ηρακλείου 
και με κίτρινη γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διά¬ 
γραμμα να δημοσιευθούν στην Εφημερίδα της Κυβερνή- 
σεως. 

Αθήνα, 17 Μαΐου 2000 
Ο Γενικός Γραμματέας 
X. ΑΛΑΜΑΝΟΣ 

ΕΚΘΕΣΗ 

Επιτροπής Καθορισμού των ορίων αιγιαλού και παρα¬ 
λίας Νομού Ηρακλείου. 

Στο Ηράκλειο σήμερα 19 Μαΐου 1999 οι παρακάτω: 

1. Αμπαρτζάκης Ιωάννης, Προϊστάμενος της Κτηματι¬ 
κής Υπηρεσίας Ηρακλείου, ως Πρόεδρος. 

2. Χριστοδουλάκη Ελένη, Τοπογράφος Μηχανικός στην 
Κτηματική Υπηρεσία Ηρακλείου. 

3. Βενάκης Μιχαήλ, Πλοίαρχος Λ.Σ., Λιμενάρχης Κε¬ 
ντρικού Λιμεναρχείου Ηρακλείου, ως μέλη. 


7 Ιουνίου 2000 

Αποτελέσαμε την επιτροπή καθορισμού των ορίων αι- 
γιαλού και παραλίας που προβλέπει το άρθρο 100 του 
Π .Δ. 284/88 και που συγκροτήθηκε με την υπ’ αριθ. 
1015438/491/0006Α74.2.1998 απόφαση του Γενικού Δι¬ 
ευθυντή Δημόσιας Περιουσίας και Εθνικών Κληροδοτη¬ 
μάτων του Υπουργείου Οικονομικών και αφού λάβαμε υ¬ 
πόψη: 

1. Το από Φεβρουάριο 1996 Τοπογραφικό και Υψομε¬ 
τρικό διάγραμμα σε δύο πινακίδες, τις υπ’ αριθ. 2 και 3 με 
κλίμακα 1:500 του Τοπογράφου Μηχανικού Εμμ. Δημ. 
Μουτσόπουλου, όπου αποτυπώνεται η υπό καθορισμό 
περιοχή «Ιταλίδας» επαρχίας Πεδιάδας Ηρακλείου, που 
ελέχθηκε από τον Τοπογράφο Μηχανικό της Τ.Υ.Δ.Κ. Ν. 
Ηρακλείου Τσαγκαράκη Νικόλαο την 11.3.1996 και θεω¬ 
ρήθηκε από τον Προϊστάμενο της Τ.Υ.Δ.Κ. Ν. Ηρακλείου 
Μιχελινάκη Κων/νο την 11.3.1996. 

2. Τις διατάξεις του Α.Ν. 2344/40 όπως αυτός τροπο¬ 
ποιήθηκε και την δικαστηριακή νομολογία για τον αιγιαλό, 
καθώς και τη γνωμοδότηση του Ν.Σ.Κ. 82/1970. 

3. Το γεγονός ότι βρίσκονται στο στάδιο επαναχάραξης 
ως έγγιστα οι οριογραμμές αιγιαλού - παραλίας, δυτικά 
και ανατολικά της υπό καθορισμό περιοχής. 


4. Την αυτοψία που πραγματοποιήθηκε την 19 Μαΐου 
1999 και την προσωπική αντίληψη που σχηματίσαμε για 
το πλάτος της βρεχομένης ζώνης της ξηράς, 
ΑΠΟΦΑΙΝΕΤΑΙ ΟΜΟΦΩΝΑ 

1. Καθορίζει επί του παραπάνω τοπογραφικού δια¬ 
γράμματος: 

α. Την οριογραμμή αιγιαλού από την κορυφή 19 μέχρι 
την κορυφή 23. 

β. Την οριογραμμή παραλίας από την κορυφή 20' μέχρι 
την κορυφή 24'. 

Ο καθορισμός της δεκάμετρης ζώνης παραλίας κρίνε- 
ται απαραίτητος γιατί δεν εξυπηρετούνται οι σκοποί της 
παραγράφου 1 του άρθρου 7 του Α.Ν. 2344/70. 

Οι κορυφές των οριογραμμών αιγιαλού και παραλίας ε¬ 
ξασφαλίζονται με ορθογώνιες συντεταγμένες κρατικού 
δικτύου. 

2. Αποφαίνεται ότι δεν υφίστσται παλαιός αιγιαλός. 

Η Επιτροπή 

Ο Πρόεδρος Τα Μέλη 

ΑΜΠΑΡΤΖΑΚΗΣ ΙΩΑΝΝΗΣ ΧΡΙΣΤΟΔΟΥΛΑΚΗ ΕΛΕΝΗ 

ΒΕΝΑΚΗΣ ΜΙΧΑΗΛ 

Αριθ. 529 (2) 

Κήρυξη αναδασωτέας έκτασης είκοσι τεσσάρων τ.μ. 
(0,024) στη θέση Πουρνάρι Περιφέρειας Δήμου Βαρ- 
θολομιού Ν. Ηλείας Δημ. Διαμ. Καλυβιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις για τη διοικητική αποκέντρωση το Ν. 
2503/97 και την 18655/98 απόφαση Γενικού Γραμματέα 
Περιφέρειας Δυπκής Ελλάδος. 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των Δα¬ 
σών κ.λπ.» και ειδικότερα τα άρθρα 41 παρ. 1, 38 παρ. 8 
και Ν. 2040/92 αριθ. 12 παρ. 3. 

4. Τις διαταγές του Υπουργείου Γεωργίας 
160417/1180/6.7.80,18247/3049/24.9.80,141823/24.2.83 
και 85144/1468/9.9.1992. 

5. Την 648/18.4.2000 πρόταση του Δασαρχείου Αμαλιά- 
δας που αναφέρεται στο θέμα για κήρυξη δασικής έκτα¬ 
σης ως αναδασωτέας διότι η δασική βλάστηση που την 


κάλυπτε καταστράφηκε με εκχέρσωση και επιβάλλεται η 
εκ νέου δάσωσή της. Η πράξη έγινε από τον Δημ. Κων/ 
Παυλή και βεβαιώθηκε το Μάρτιο 2000, αποφασίζουμε: 

Κηρύσσουμε αναδασωτέα με σκοπό την επαναδημιουρ- 
γία με φυσική αναγέννηση της δασικής βλάστησης που 
καταστράφηκε με εκχέρσωση τη δημόσια δασική έκταση 
εμβαδού 0,024, που βρίσκεται στη θέση Πουρνάρι Περι¬ 
φέρειας Δήμου Βαρθολομιού Ν. Ηλείας Δ.Δ. Καλυβίων. 

Προσδιορίζεται από τα στοιχεία ΑΒΓΔΑ και έχει όρια: 

Ανατολικά: Γύρωθεν βοσκότοπος δημοσίου. 

Δυτικά: Γ ύρωθεν βοσκότοπος δημοσίου. 

Βόρεια: Γ ύρωθεν βοσκότοπος δημοσίου. 

Νότια: Γ ύρωθεν βοσκότοπος δημοσίου. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Μαΐου 2000 

Με εντολή Γενικού Γραμματέα Περιφέρειας 
Ο Γενικός Διευθυντής Ν. Ηλείας 
ΠΑΝΑΓΙΩΤΗΣ ΣΚΟΥΡΑΣ 

